cyanic-selkie/wikianc huggingface dataset:
Luettelo Akavan entisistä jäsenliitoista
Akavaan on kuulunut aiemmin lukuisia liittoja, jotka on sittemmin lakkautettu tai yhdistetty osaksi suurempia kokonaisuuksia. Monet akavalaisista liitoista ovat lisäksi vaihtaneet nimeään. Osaan näistä kuului vain muutama kymmenen työntekijää.
Marcial Augusto Ramírez Ponce
Marcial Augusto Ramírez Ponce (25. tammikuuta 1925 – 8. syyskuuta 2001) oli venezuelalainen roomalaiskatolinen piispa. Hänet vihittiin papiksi 16. joulukuuta 1951 ja nimitettiin Barquisimeton arkkihiippakunnan vihkipiispaksi sekä Columnatan titulaaripiispaksi 31. maaliskuuta 1967. Piispaksi vihkiminen seurasi 21. toukokuuta. Pääkonsekraattorina toimi José Humberto Quintero Parra, jota avustivat Críspulo Benítez Fontúrvel ja Crisanto Darío Mata Cova.
Ramírez Ponce sai 15. huhtikuuta 1970 nimityksen La Guairan hiippakunnan piispaksi. 5. joulukuuta 1972 hänet nimitettiin Caracas, Santiago de Venezuelan arkkihiippakunnan vihkipiispaksi ja Carianan titulaaripiispaksi. 11. helmikuuta 1996 hän sai nimityksen Venezuelan sotilaspiispaksi, jona hän toimi, kunnes jäi eläkkeelle 19. joulukuuta 2000. Carianan titulaaripiispan arvosta hän oli eronnut jo 7. maaliskuuta 1998.
Lapuanliikkeen johto
thumb|250px|right|Kansanliikkeen kansliahuone Kosolan nurkkakamarissa. Puhelimeen puhumassa Vihtori Kosola ja kirjoituskoneen ääressä hänen sihteerinsä Kauno Kangas.|alt= Lapuanliikkeen johtoa ei ole helppo määritellä. Lapuan johdoksi ryhdyttiin kutsumaan kesäkuussa 1930 Talonpoikaismarssin komentajia Vihtori Kosolaa, Vihtori Herttuaa ja Iivari Koivistoa. Kaoottisesti organisoituneen liikkeen johdon ympärillä pyöri useita voimakkaita miehiä, joten johto ei täysin ollut näiden kolmen, sittemmin neljän miehen käsissä. Kosolan johtajuudesta on aina kiistelty. Hän oli enemmänkin ideologinen johtaja, jota nostettiin talonpoikaisen kansannousun suureksi talonpoikaisjohtajaksi.
Organisaatio
Monesti Lapuan liikkeen ajatellaan olleen johdetumpi organisaatio kuin se olikaan. Ainoa kunnolla Lapuan liikkeen tosiasiallisessa valvonnassa ollut seutu oli Etelä-Pohjanmaa, joka oli lähes mystisessä arvossaan lapualaisvuosina. Itse asiassa nimikkeellä "Lapuan liike" kutsuttiin yleisesti maassa tapahtunutta kommunisminvastaista liikehdintää sekä siihen kytkeytyneitä tapahtumia. Liikettä yhdisti viime kädessä vain kommunisminvastaisuus, jonka merkeissä osin melko erilaisia henkilöitä, aatesuuntia ja piirejä osallistui liikkeen toimintaan. Lapuan liikkeellä ei ollut mitään jäsenkirjaa tai -kortistoa, vaan kuka tahansa saattoi toimia Lapuan liikkeen nimissä. Etelä-Pohjanmaan ulkopuolisissa maakunnissa Lapuan henki eli kommunisminvastainen liikehdintä nojautui paikallisiin järjestöihin, suojeluskuntiin ja entisiin aktivisteihin sekä kaikkiin, jotka pitivät kommunismin hävittämistä Suomesta välttämättömänä. Kosolan talosta pidettiin yhteyttä sähkeitse ja puhelimitse näihin suurimpiin ei-pohjalaisiin kommunisminvastaisiin piireihin, mutta nämä eivät kuitenkaan olleet suoraan Kosolan tai Lapuan komennossa.
Lapuan liikkeen epämääräisesti ja satunnaisesti kokoontunut johto ei tehnyt kuin muutaman linjaa vetävän päätöksen, joita olivat "kansannousujen" järjestäminen, kommunistikirjapainojen hävittämisvalmistelut 16. päiväksi kesäkuuta 1930, kommunistikansanedustajien kaappaaminen valtiopäiviltä ennen 1. heinäkuuta 1930 kokoontuneita valtiopäiviä, suoran toiminnan lopettaminen talonpoikaismarssin (7.7.1930) ja kommunistilakien käsittelyjen ajaksi ja sen aloittaminen uudelleen 18. heinäkuuta 1930 Väinö Hakkilan kyydityksellä, kunnanvaltuustojen puhdistamiset kommunisteista Lapuan liikkeen valtuuskunnan 24. heinäkuuta 1930 antaman suosituksen perusteella, puhdistusten päätyminen vastakkainasetteluun valtiovallan kanssa 8.–10. syyskuuta 1930 ja väkivaltaisuuksien lopettaminen 15. syyskuuta 1930 porvarillisen vaalivoiton ja yleisporvarillisen rintaman takaamiseksi eduskuntavaaleissa 1.–2. lokakuuta 1930. Näistäkään kommunistien kaappaaminen ei toiminut kuin Eerolaisen ja Vuorimaan toteuttamana Rötkö-Pekkala -kaappauksena. Varsinkin K. R. Kares oli entisenä valtiopäivämiehenä vastustanut kommunistiedustajien kaappaamista kesken valtiopäivien.
Päämaja
thumb|300px|right|Kaksifooninkinen, osittain kolmikerroksinen [[Kosolan talo Lapuan kirkonkylällä. Kosola oli Lapuan liikkeen päämaja ja sisäpoliittisen huomion keskipiste etenkin kesällä 1930. Varakas Kosolan talonpoikaissuku rakensi päärakennuksen 1887. Nykyisin päärakennus on yksityisomistuksessa.]] Epävirallisen Lapuan liikkeen (ennen järjestöksi muuttumista) eräänlainen pääesikunta oli Kosolan talo Lapualla. Tiedotusvälineiden, kansalaisten ja poliitikkojen huomio kiinnittyi juuri Kosolaan kesällä 1930. Niin johto Kosolassa kuin koko kansanliikkeessäkään ei ollut kovin tiukasti organisoitu. Kosolasta lähetettiin tiedonantoja ja pidettiin sähkeitse sekä puhelimitse yhteyttä eri maakuntiin ja poliitikkoihin. Kosolaan myös saapui paljon tukisähkeitä, mutta myös haukkumasähkeitä, erityisesti amerikansuomalaisilta kommunisteilta. Kai Donner kutsuikin ivallisesti Kosolan taloa "postikonttoriksi". Samoin talossa kävi useita eri henkilöitä eri vaatimuksineen. Kosolassa työskennellyt luutnantti Artturi Vuorimaa kuvasi kansanliikkeen johtamista näin:
Henkilöjohto
thumb|350px|Lapuan liikkeen kolmihenkinen johto eli triumviraatti kahvilla kesällä 1930. Pankinjohtaja [[Iivari Koivisto, maanviljelijä Vihtori Kosola ja maanviljelijä Vihtori Herttua. Johto kasvoi nelihenkiseksi, kun mukaan tuli syksyllä 1930 Lapuan kirkkoherra, asessori Kaarlo Rietrikki Kares.]] Lapuan liikkeen henkilöjohdon määrittelykään ei ole helppoa. Monesti on puhuttu vain Lapuan johdosta, jolla on tarkoitettu vain "Kosola ja kumppanit". Keväällä 1930 Suomen Lukon perustamisen aikoihin liikkeen johtajiksi olivat muodostuneet Kustaa Tiitu, Artturi Leinonen ja Vihtori Kosola. Tämän sisäpiiriin kuuluivat myös rehtori Hilja Riipinen ja Lapuan kirkkoherra K. R. Kares, jonka asema varsinkin alussa oli tärkeä. Myös Martti Pihkalalla oli merkityksensä alkuvaiheen järjestäytymisessä. Pihkala kannatti Maalaisliiton tapaan kansanliikkeen ylläpitämistä hallituksen tukiliikkeenä, eikä protestiliikkeenä. Samoin dosentti Kai Donnerilla, joka oli ollut aina mukana eri aktivistipiireissä ja oikeistojärjestöissä. Donner ei kuulunut johtohahmoihin, vaan hän oli lähinnä luomassa liikkeen ideologista pohjaa. Hänellä oli arvovaltaa Helsingin vanhoissa aktivistipiireissä ja siten hän oli merkittävä Lapuan liikkeen toimija Etelä-Suomessa. Hän pysyi voimakkaana taustavaikuttajana koko Lapuan liikkeen olemassaolon ajan.
Leinosen johtama maltillinen laillisuuslinjan Suomen Lukko toimi maaliskuusta lokakuuhun 1930, mutta se ajautui sivuraiteille kansanliikkeestä pian perustamisensa jälkeen, suoran toiminnan alettua. Alun perin Suomen Lukko oli tarkoitettu kommunisminvastaiseksi kattojärjestöksi. Lukko kuitenkin toimi itsenäisenä kommunisminvastaisena organisaationa ja sillä oli jalansijaa Suomen eri maakunnissa, vaikka Lapualla Kosolan ympärille oli muodostunut oma johtonsa. Kosolan oma johto syntyi Työn Äänen moukaroinnin (28.3.1930) ja Vaasan mellakan jälkeen (4.6.1930). Kesällä 1930 syntyi niin sanottu Lapuan triumviraatti eli kansanliikkeen kolmijohto, johon kuuluivat Vihtori Kosolan lisäksi pankinjohtaja Iivari Koivisto ja Vihtori Herttua. K. R. Kareksen vaikutusvalta liikkeessä kasvoi talonpoikaismarssin jälkeen (7.7.1930) ja syksyllä hän kuului aktiivisesti johtoon ja paikkansa valokuvissa Koiviston, Kosolan, ja Herttuan rinnalla. Kareksen valinta kertoi jossain määrin radikaalin siiven vallan kasvusta.
Lapuan liikkeessä oli paljon organisaattoreita, jotka toteuttivat lapualaistoimintaa käytännössä. Näistä organisaattoreista tunnetuimmat lienevät Heikki Castrén, luutnantti Artturi Vuorimaa ja Etsivän Keskuspoliisin (EK) entinen etsivä Kosti-Paavo Eerolainen. Kaksi jälkimmäistä edustivat liikkeen jyrkkää siipeä. Eerolainen muokkasi Aktivisti-lehdestä radikaalisiiven kannattajan toimiessaan lehdessä toimittajana ja entuudestaan hänet tunnettiin kovana muiluttajana. Myöhemmin radikaalin siiven tunnetuksi edustajaksi nousi everstiluutnantti Paavo Susitaival, Repolan nimismiehen Bobi Sivénin isoveli. Susitaival toimi Pohjois-Uudenmaan suojeluskuntapiirin piiripäällikkönä ja hänen tiedetään ottaneen osaa Lapuan liikkeen toimintaan ainakin jo talonpoikaismarssin aikaan. Sittemmin Susitaival oli mukana radikaalin Lapuan Liikkeen loppuvaiheissa ja Mäntsälän kapinan johdossa.
Liikkeeseen osallistuneita
Lapuan Liikkeen pää-äänenkannattaja Aktivistin joulunumerossa vuodelta 1930 liikkeen johtomiehiksi laskettiin:
Myöhemmin Mäntsälän kapinaan syylliseksi katsottujen perusteella voidaan myös päätellä järjestön johtohenkilöitä. Nämä henkilöt tosin edustivat Lapuan liikkeen viimeistä radikaalia vaihetta. Mäntsälän kapinan (27.2.-6.3.1932) suurimmiksi vastuuhenkilöiksi katsottiin:
Professori Juha Siltala on maininnut johtaviksi isku- ja kyyditysetappimiehiksi sekä organisaattoreiksi seuraavat Lapuan liikkeen aktiivit: (Suluissa on paikkakunta, jonka iskujoukon johtohahmo ja organisaattori kyseinen henkilö oli.)
Darmen Sadvokasov
Darmen Kairžanovitš Sadvokasov (, s. 22. joulukuuta 1982 ) on venäläinen karateka. Hän saavutti pronssia World Openissa ja on viisinkertainen Venäjän mestari.
Karate
Marraskuussa 2003 Sadvokasov sijoittui 64 parhaan joukkoon MM-turnauksessa. Hän voitti avauskierroksella Germain Poumon ja toisella kierroksella Michaël Biskosin. Kolmannella kierroksella Sadvokasov hävisi Sergio da Costalle.
Sadvokasov sijoittui neljänneksi MM-kilpailuissa 2008.
Sadvokasov otteli Euroopan raskaansarjan mestaruudesta 2014, mutta hävisi kamppailun Oleksandr Ieromenkolle. Samana vuonna marraskuussa Sadvokasov kilpaili Japanin avoimessa turnauksessa. Hän saavutti mestaruuden voitettuaan loppuottelussa Shoki Aratan. Vuotta myöhemmin hän osallistui World Open -turnaukseen 2015, jossa Sadvokasov saavutti pronssia 192 ottelijan MM-kilpailussa.
Ottelutyyli
Sadvokasovin tyyliin kuului jatkuva painostus. Hän otteli mielellään lähietäisyydellä, jossa Sadvokasov käytti mawashi tsuki ja shita tsuki lyöntejä keskikroppaan. Lisäksi hän potki mielellään alapotkunsa sisä- ja ulkoreiteen. Sadvokasovilla oli myös kyky otella monipuolisilla lyöntipotku yhdistelmillä. Yksi hänen tavaramerkeistään oli usiro mawashigeri, jonka Sadvokasov teki usein lähietäisyydeltä.
Malmö Arena
Malmö Arena on monitoimiareena, joka sijaitsee Malmössä Ruotsissa. Se on HockeyAllsvenskan-jääkiekkoseura Malmö Redhawksin kotiareena. Areenalla on pidetty muun muassa konsertteja ja erilaisia urheilutapahtumia. Urheilukäytössä katsojakapasiteetti on 13 000 ja konserttikäytössä enintään 15 500 henkilöä, tilaisuudesta riippuen.
Malmö Arenassa järjestettiin.
Momo Hirai
Momo Hirai (,, s. 9. marraskuuta 1996 Kioto, Japani) on japanilainen laulaja ja tanssija. Hän tunnettu lyhyesti nimellä Momo ja kuuluu k-pop-tyttöbändiin Twice. Hän on tunnettu tanssitaidoistaan. Hän on yksi yhtyeen kolmesta japanilaisesta jäsenestä.
Nuoruus ja uran alku
Momo Hirai syntyi Kyōtanabessa, Kioton prefektuurissa, Japanissa. Hän aloitti tanssimisen kolmevuotiaana isosiskonsa kanssa. Nuorena hän tanssi Step Out Dance Studiolla, ja JYP Entertainmentin kykyjenetsijät näkivät videon, jossa Hirai ja hänen siskonsa Hana tanssivat. Hirai ja hänen siskonsa saivat kutsun 2011 JYP Japan koe-esiintymiseen ja Hirai valittiin koulutukseen. Hän muutti Etelä-Koreaan ja aloitti kouluttautumisen 13. huhtikuuta 2012 Twicen toisen jäsenen Sana Minatozakin kanssa. Vuonna 2015 Hiraista tuli kilpailija JYP Entertainmentin omassa tosi-tv ohjelmassa nimeltä Sixteen. Ohjelmassa 16 tyttöä kilpaili debytoimisesta Twicessä. Hirai kuitenkin eliminoitiin kuudennessa jaksossa, mutta lisättiin Twicen jäseneksi viimeisessä jaksossa hänen tanssitaitojensa takia.
Debyytti ja ura
Hirai debytoi Twicen kanssa 20. lokakuuta 2015 minialbumilla The Story Begins. Vuonna 2016 Momo osallistui Hit the Stage -ohjelman tanssikilpailuun.
Yksityiselämä
JYP Entertainment ilmoitti 2. tammikuuta 2020, että Hirai seurustelee Super Juniorin Kim Hee-chulin kanssa. Heinäkuussa 2021 JYP ilmoitti, että pari oli päättänyt erota kiireisten aikataulujensa takia.
Diskografia
Lauluntekijänä:
Tatu Nissinen
David (Tatu) Nissinen (22. elokuuta 1883 Maaninka – 2. helmikuuta 1966 Kuopio) oli suomalainen kansanedustaja edistyspuolueesta, agronomi ja maanviljelysneuvos, joka vaikutti alan järjestöissä.
Koripallon naisten SM-sarjakausi 2000–2001
Koripallon naisten SM-sarjakaudella 2000–2001 Pantterit Helsingistä voitti seuran toisen perättäisen Suomen mestaruuden. Hopeaa voitti Tapiolan Honka Espoosta. Kovaa espoolaiskautta täydensi vielä Espoo Basket Team viemällä pronssimitalit Espooseen. Pantterit kaatoi Hongan loppuottelusarjassa voitoin 3–1.
Runkosarja pelattiin yhdeksän joukkueen kaksinkertaisena sarjana. Runkosarjassa oli mukana myös Hongikon Nuorisoseuran Urheilijat Jyväskylästä, mutta joukkue voitti ainoastaan kaksi syksyn 16:sta ottelustaan, eikä selvinnyt kevään jatkosarjaan. Jatkosarjan neljä parasta selviytyivät pudotuspeleihin.
Tatu Nissinen
Jatkosodan aikaan suomalaisten vallattua Itä-Karjalan maanviljelysneuvos Tatu Nissinen määrättiin Itä-Karjalan sotilashallinon kansanhuoltotoimiston päälliköksi tehtävänä järjestää alueen siviilien elintarvikehuolto, säännöstelyn alaisten elintarvikkeiden ja tuotteiden hoitaminen ja työvelvollisuusasioiden hoitaminen.
Koripallon naisten SM-sarjakausi 2000–2001
Välierissä kohtasivat jatkosarjan voittaja Tapiolan Honka ja sarjan neljäs Peli-Karhut sekä sarjan sijoille 2 ja 3 sijoittuneet Pantterit ja Espoo Basket Team. Sekä välierät että loppuottelut pelattiin paras viidestä -järjestelmällä. Pronssimitalit jaettiin pelaamalla kaksi ottelua, joiden yhteistulos ratkaisi voittajan.
Tatu Nissinen
Nissinen sai maanviljelysneuvoksen arvonimen vuonna 1938.
Hansle Parchment
Parchment karsiutui 110 metrin aitajuoksun välierissä Ostravan alle 18-vuotiaiden MM-kilpailuissa 2007. Hän sijoittui 2010 viidenneksi sekä Mayagüezin Keski-Amerikan ja Karibian kisoissa että Delhin Kansainyhteisön kisoissa. Hän voitti kultaa Shenzhenin universiadeissa 2011 ajalla 13,24 sekä Keski-Amerikan ja Karibian-mestaruuskilpailujen 4 × 100 metrin viestissä, jonka alkuerissä hän juoksi.
Parchment voitti 110 metrin aitajuoksun Jamaikan-mestaruuden 2012. Lontoon olympialaisissa hän teki välierissä maansa ennätyksen 13,14. Loppukilpailussa hän paransi Jamaikan ennätyksen aikaan 13,12, jolla saavutti olympiapronssia. Hän paransi maansa ennätyksen 13,05:een Eugenessa 1. kesäkuuta 2013. Moskovan MM-kilpailuissa 2013 hän keskeytti välieräjuoksunsa. Timanttiliigan kilpailussa Pariisissa 5. heinäkuuta 2014 hän paransi maansa ennätystä aikaan 12,94. Pekingin MM-kilpailuissa 2015 hän sijoittui toiseksi ajalla 13,03. Lontoon MM-kilpailuissa 2017 hän oli kahdeksas. Gold Coastin Kansainyhteisön kisoissa 2018 hän saavutti hopeaa ajalla 13,22 ja voitti samana vuonna Pohjois- ja Keski-Amerikan sekä Karibian-mestaruuden. Tokion olympialaisissa hän voitti kultaa ajalla 13,04. Seuraavana vuonna hän voitti 110 metrin aitajuoksun Jamaikan-mestaruuden, muttei osallistunut Eugenen MM-kilpailujen loppukilpailuun.
Mario Peressin
Mario Peressin (17. toukokuuta 1923 Azzano Decimo – 11. lokakuuta 1999) oli italialainen roomalaiskatolinen arkkipiispa. Hänet vihittiin papiksi 30. kesäkuuta 1946 ja nimitettiin L'Aquilan koadjuuttoriarkkipiispaksi 7. huhtikuuta 1983. Piispaksi vihkiminen seurasi 29. kesäkuuta. Pääkonsekraattorina toimi Sebastiano Baggio, jota avustivat Carlo Martini ja Abramo Freschi.
Peressinistä tuli 31. joulukuuta 1983 L'Aquilan arkkipiispa, jona hän toimi, kunnes jäi eläkkeelle 6. kesäkuuta 1998.
Tucumáninsirkku
Tucumáninsirkku (Compsospiza baeri) on tangaroihin kuuluva lintulaji. Lajia tavataan uhanalaisena Etelä-Amerikasta.
Koko ja ulkonäkö
Tucumáninsirkku voi kasvaa 17–18 cm pitkäksi. Sukupuolet muistuttavat toisiaan ulkonäöltään. Tucumáninsirkun otsa, naama ja kurkku ovat väriltään oranssinruskeat ja muutoin pää on harmaa. Linnun ruumis on harmaa ja vatsa on hieman selkää ja siipiä vaaleampi. Lajin alaperä on oranssinruskea.
Levinneisyys ja elinympäristö
Tucumáninsirkkua tavataan Bolivian eteläisimmästä osasta ja Argentiinasta. Lajin elinympäristöä ovat tiheää pensaikkoa kasvavat alueet tyypillisesti virtaavan veden läheisyydessä. Useimmiten tucumansirkku liikkuu pareittain tyypillisimmin 2 000–3 500 metrin korkeudessa. Lintu syö siemeniä. Tucumáninsirkku pesii tammi-helmikuussa. Tucumáninsirkkukannan kooksi arvioidaan 2 500–10 500 yksilöä ja se luokitellaan vaarantuneeksi. Kantaa uhkaa elinympäristön häviäminen karjan laidunnuksen ja maanviljelyksen vuoksi.
Tovenruusu
Tovenruusu (Rosa ’Tove Jansson’) on Rosa Spinosissima-ryhmään eli tarhapimpinellaruusuihin kuuluva ruusulajike, jolla on karmiininpunaiset, samettimaiset kukat. Ruusu on kirjailija ja kuvataiteilija Tove Janssonin (1914–2001) nimikkoruusu. Ruusu tunnetaan kansainvälisesti nimellä Moomin rose.
Alkuperä
Vuonna 1990 alkoi Helsingin yliopistossa ruusujen jalostusprojekti. Tarkoituksena oli luoda Suomen olosuhteisiin sopivia, kestäviä, terveitä ja pitkään kukkivia ruusuja. Projektissa toimivat suomalaiset ruusujenjalostajat Peter Joy, Pirkko Kahila ja Matti Kangaspunta. ’Tove Jansson’ -ruusu syntyi kehitystyön tuloksena tässä projektissa.
Tovenruusu on tarhapimpinellaruusuihin eli Rosa Spinosissima-hybrideihin kuuluvien suviruusun (Rosa ’Poppius’) ja kirsikkaruusun (Rosa ’Red Nelly’) risteytys. Suviruusu (Rosa ’Poppius’) on yleinen lähinnä Suomessa ja Ruotsissa. ’Red Nelly’ on yleinen ruusu Euroopassa ja Amerikassa.
Peter Joy risteytti ’Tove Jansson’ -ruusun vuonna 1990. Siementainta kasvatettiin Helsingin yliopiston Viikin opetus- ja tutkimustilan kokoelmassa. Ruusu kukki ensimmäisen kerran kesällä 1993. Ruusun työnimenä oli aluksi "Miriam Makeba", sittemmin "Mirjami". Lopullinen lajikenimi 'Tove Jansson' oli Matti Kangaspunnan ehdotus, jolle kirjailijan oikeudenomistajat antoivat ystävällisen suostumuksensa.
Kuvaus
Tovenruusu kasvaa noin 1,5 metriä korkeaksi, tiheäksi, pystyksi pensaaksi. Keskiversot ovat tukevasti pystyssä ja uloimmat varret kaartuvat kauniisti sivullepäin. Versot ovat pimpinellaruusujen tapaan pieni- ja tiheäpiikkiset. Lehdet ovat pienikokoiset, keskivihreät, sahalaitaiset, pimpinellaruusuille ominaiset. Kukinta alkaa Etelä-Suomessa kesäkuun puolenvälin paikkeilla ja kestää pari viikkoa. Kukat ovat yksinkertaiset, halkaisijaltaan 5–6 cm ja sijaitsevat yksittäin. Terälehdet, joita on tavallisesti 7–9, ovat samettisen tumman karmiininpunaiset, alta jonkin verran vaaleammat. Heteet ovat keltaiset. Vasta-auenneen kukan tuoksu on keskivoimakas, miellyttävä, pimpinellaruusumainen tuoksu. Syksyllä muodostuu pyöreitä punamustia kiulukoita. Ruusu kasvattaa juurivesoja runsaasti. Ruusu on hyvin talvenkestävä. Se menestyy Suomessa kasvuvyöhykkeillä I–V.
Fabio Quartararo
Fabio Quartararo (s. 20. huhtikuuta 1999 Nizza) on ranskalainen ratamoottoripyöräilijä. Kaudella 2020 hän ajaa MotoGP-luokassa Yamahan satelliittitallissa. Quartararo on voittanut kuusi eri Espanjan mestaruutta ratamoottoripyöräilyssä, kuten kahdesti CEV Moto3 mestaruuden.
Ura
Quartararo aloitti kilpauransa Ranskassa 4-vuotiaana, mutta siirtyi jo seuraavana vuonna kilpailemaan Espanjaan Real Automóvil Club de Cataluñan hallinnoimaan Promovelocidad cupiin. Hän voitti 50-kuutioisten mestaruuden 2008 ja heti perään 70-kuutioisten mestaruuden 2009, sekä 80-kuutioisten mestaruuden kaudella 2011. Ennen siirtymistään CEV Moto3 -luokkaan Quartararo voitti välimeren Pre-Moto3 luokan.
Karttulanlahden koulu
Karttulanlahden koulu tai Kissakuusen koulun Karttulanlahden yksikkö on Kuopion Karttulan taajamassa toimiva suomenkielinen alakoulu (luokka-asteet 0–6). Se on liitetty hallinnollisesti yhdeksi opetusyksiköksi Karttulan Kissakuusentielle rakennettavaan yhtenäiskouluun. Koulua käy runsas 140 oppilasta.
Microsoft Lumia 430
Microsoft Lumia 430 on Microsoft Mobilen maaliskuussa 2015 julkaisema älypuhelin. Puhelimessa on neljän tuuman näyttö ja se on saatavilla oranssina, sekä mustana.
Microsoft Lumia 540
Microsoft Lumia 540 on Microsoft Mobilen huhtikuussa 2015 julkaisema älypuhelin. Puhelimessa on neljän tuuman näyttö ja se on saatavilla sinisenä, oranssina, harmaana, valkoisena, sekä mustana.
Microsoft Lumia 435
Microsoft Lumia 435  on Microsoft Mobilen tammikuussa 2015 julkaisema älypuhelin. Puhelimessa on neljän tuuman näyttö ja se on saatavilla vihreänä, oranssina, valkoisena, sekä mustana.
Microsoft Lumia 532
Microsoft Lumia 532 on Microsoft Mobilen tammikuussa 2015 julkaisema älypuhelin. Puhelimessa on neljän tuuman näyttö ja se on saatavilla vihreänä, oranssina, valkoisena, sekä mustana.
Microsoft Lumia 435
Lähteet
Pystyy lataamaan Windows Phone 10 käyttöjärjestelmän.
Fabio Quartararo
CEV (2013–2014)
Quartararo siirtyi CEV-sarjaan 2013 Wild Wolf Racing talliin, joka käytti Hondan pyöriä. Hän voitti avauskaudellaan mestaruuden vain pisteen erolla toiseksi tulleeseen Marcos Ramíreziin. Quartararo voitti kauden aikana kolme kilpailua seitsemästä ja ajoi neljästi palkintokorokkeelle. Hän muun muassa ajoi heti avausosakilpailussaan toiseksi sadekelillä. Hän putosi kauden aikana hetkellisesti kahdeksanneksi ollen 37 pisteen päässä Ramirezista, mutta voitettuaan kauden kolme viimeistä osakilpailua hän varsmisti mestaruuden. Hänestä tuli mestaruuden myötä nuorin ei-espanjalainen CEV-luokan mestaruuden voittanut kuljettaja, sekä kautta-aikain nuorin mestari 14 vuoden ja 2018 päivän ikäisenä. Edellinen ennätyksen haltija oli Stefan Bradl kaudella 2007 ja kaikkien nuorin Aleix Espargaró.
Quartararon täyty jäädä myös toiseksi kaudeksi CEV sarjaan oltuaan vielä liian nuori siirtyäkseen maailmanmestaruustasolle. Säännön mukaan kuljettajan täytyi olla 16-vuotias voidaan ajaa ensimmäistä kertaa kilpaa. Quartararon siirtyi Junior Team Estrella Galicia 0,0 -talliin, jossa hän ajoi Honda NSF250R pyörällä. Tällä kertaa Quartararo voitti mestaruuden selkeämmin edellisen kauteen nähden. Toiseksi tullut Jorge Navarro jäi 127 pistettä Quartararosta. Hän ajoi kauden aikana yhdestätoista kilpailusta yhdeksän kertaa voittoon ja ajoi kaikissa kilpailuissa palkintokorokkeelle.
Team Estrella Galicia 0,0 (2015)
Quartararo ilmoitettiin lokakuussa 2014 siirtyvän Moto3 luokkaan kaudeksi 2015. Hän ajoi ensimmäisellä kaudellaan Honda NSF250R pyörällä, jolla Quartararo saavutti kaksi palkintokorokesijaa ollen toinen Yhdysvalloissa ja Hollannissa. Hän saavutti myös kaksi paalupaikkaa peräkkäisissä osakilpailuissa Espanjassa ja Ranskassa. San Marinossa Quartararo loukkasi nilkkansa kaaduttuaan toisissa vapaissa harjoituksissa. Hän palasi takaisin Japanin osakilpailuun, mutta joutui jättämään kilpailun väliin liian suurien kipujen vuoksi. Lopulta Quartararo oli sivussa yhteensä viidestä osakilpailusta ja ajoi vasta kauden päätösosakilpailun Valenciassa. Hän oli kauden päätyttyä loppupisteissä kymmenes.
Pons HP40 (2017)
Kaudeksi 2017 Quartararo siirtyi Moto2-luokkaan, jossa hän ajoi Ponsin tallissa Kalex pyörällä. Quartararo sijoittui kauden päätteeksi sijalle 13. Hän ajoi parhaimmillaan kerran kuudenneksi San Marinossa ja kolmesti seitsemänneksi Qatarissa, Kataloniassa ja Malesiassa. Tallipäällikkö Sito Pons pitin kauden jälkeen Quartararon hankintaa virheenä, ettei kuljettaja ollut vielä valmis isompaan luokkaan.
Speed Up Racing (2018)
Quartararo jatkoi Moto2-luokassa tällä kertaa syyskuussa 2017 hänen ilmoitettiin ajavan Speed Up tallissa kahden vuoden sopimuksella. Hän aloitti kauden kehnosti jääden pisteittä kahdessa ensimmäisessä osakilpailussa Qatarissa ja Argentiinassa. Quartararo ajoi ensimmäisen paalupaikan ja voiton Kataloniassa, sekä heti perään Hollannissa toiseksi. Hän sijoittui loppupisteissä sijalle kymmenen, kerättyään 134 pistettä.
Petronas Yamaha (2019–)
Elokuussa 2018 Quartararo ilmoittettiin siirtyvän MotoGP-luokkaan kaudeksi 2019 uuteen Petronas Yamaha satelliittitalliin, joka korvasi edellisen Tech3 Yamahan. Hän sai tallikaverikseen Franco Morbidellin. Quartararo ajoi tulokaskaudellaan viidenneksi ollen kauden paras tulokas. Hän ajoi seitsemän kertaa palkintokorokkeelle ollen parhaimmillaan toinen Kataloniassa, San Marinossa, Thaimaassa, Japanissa ja Valenciassa. Quartararo saavutti myös kuusi paalupaikkaa, joista hän ajoi kaksi peräkkäin Kataloniassa ja Hollannissa.
Francena McCorory
Francena Lynette McCorory (s. 20. lokakuuta 1988 Los Angeles ) on yhdysvaltalainen pikajuoksija, jonka päämatka on 400 metrin juoksu.
Orlando Antonini
Orlando Antonini (s. 15. lokakuuta 1944 Villa Sant'Angelo) on italialainen roomalaiskatolinen arkkipiispa, joka on luonut uran kirkon diplomaattisissa tehtävissä. Hänet vihki papiksi L'Aquilan arkkihiippakuntaan Costantino Stella 29. kesäkuuta 1968. Hänet nimitettiin Formiaen titulaariarkkipiispaksi sekä apostoliseksi nuntiukseksi Sambiaan ja Malawiin 24. heinäkuuta 1999. Piispaksi vihkiminen seurasi 11. syyskuuta. Pääkonsekraattorina toimi Angelo Sodano, jota avustivat Giuseppe Molinari ja Charles Asa Schleck.
Francena McCorory
McCorory voitti 400 metrin NCAA-mestaruuden sisäradoilla 2009 ja 2010 sekä ulkoradoilla 2010. Hän sijoittui Daegun MM-kilpailuissa 2011 400 metrillä neljänneksi ja juoksi ankkuriosuuden kultaa voittaneessa Yhdysvaltojen joukkueessa 4 × 400 metrin viestissä. Lontoon olympialaisissa 2012 hän sijoittui 400 metrillä seitsemänneksi ja juoksi kolmannen osuuden Yhdysvaltojen kultajoukkueessa 4 × 400 metrin viestissä.
Orlando Antonini
Antonini nimitettiin 16. marraskuuta 2005 nuntiukseksi Paraguayyn ja 8. elokuuta 2009 Serbiaan.
Francena McCorory
McCorory sijoittui Moskovan MM-kilpailuissa 2013 kuudenneksi 400 metrillä ja juoksi ankkuriosuuden hopeaa saaneessa Yhdysvaltojen 4 × 400 metrin viestijoukkueessa. Hän voitti Yhdysvaltojen hallimestaruuden 400 metrillä 2014. Hän voitti sisäratojen maailmanmestaruuden 400 metrin juoksussa Sopotissa 2014 ajalla 51,12 ja juoksi kolmannen osuuden Yhdysvaltojen voitokkaassa 4 × 400 metrin viestijoukkueessa. Hän voitti 2014 myös kotimaansa 400 metrin ulkoratamestaruuden ja saman matkan maanosien cupissa.
McCorory saavutti IAAF World Relays -kilpailuissa 2015 kultaa 4 × 400 metrin viestissä. Pekingin MM-kilpailuissa 2015 hän juoksi samalla matkalla ankkuriosuuden toiseksi sijoittuneessa Yhdysvaltojen joukkueessa. Rio de Janeiron olympialaisissa 2016 hän juoksi alkuerissä Yhdysvaltojen 4 × 400 metrin viestijoukkueessa, joka toisella kokoonpanolla voitti loppukilpailussa kultaa.
McCorory juoksi 300 metrin junioreiden sisäratojen maailmanennätyksen 36,67 Blacksburgissa 12. tammikuuta 2007. Hän juoksi 400 metrin sisäratojen Yhdysvaltojen ennätyksen 50,54 Fayettevillessä 13. maaliskuuta 2010.
Robert Gordonin yliopisto
thumb|270px|Sisäänkäynti Schoolhillillä. thumb|270px|Garthdeen kampus. Robert Gordonin yliopisto (Robert Gordon University, RGU) on Aberdeenissä Skotlannissa sijaitseva yliopisto. Se ansaitsi yliopistostatuksen vuonna 1992, mutta sen juuret oppilaitoksena yltävät 1700-luvulle, jolloin koulun perustaja, vauras kauppias Robert Gordon loi koulun tarjoamaan aikuiskoulutusta ja teknistä opetusta. Se on toinen kahdesta yliopistosta kaupungissa (joista toinen on vanhempi Aberdeenin yliopisto).
Times Good University Guiden mukaan RGU on paras moderni yliopisto Britanniassa, kun taas The Guardian University Guide 2013 kertoo sen olevan paras moderni yliopisto Skotlannissa ja toiseksi paras Britanniassa. Vuonna 2011 kandidaatin tutkinnon suorittaneista 97,1 prosenttia oli saanut töitä tai teki jatko-opintojaan puolen vuoden sisällä valmistuttuaan, mikä oli eniten verrattuna maan muihin yliopistoihin.
Robert Gordonin yliopisto tarjoaa kursseja BA/BSc- ja PhD-tasolla, ensisijaisesti ammatillisilla, teknisillä, taiteellisilla sekä elinkeinoelämään liittyvillä aloilla. Opetettaviin aineisiin kuuluvat mm. yhteiskuntatieteet, biotieteet, tekniikka, tietojenkäsittelytieteet, farmasia, sairaanhoitoala, sosiaalityö, lakitiede, laskentatoimi, liiketaloustieteet, journalismi, viestintä, visuaaliset taiteet ja muotoilu sekä arkkitehtuuri.
RGU:lla on kaksi kampusaluetta Aberdeenissä. Toinen sijaitsee kaupungin keskustassa Schoolhill/St.Andrew Streetillä ja toinen Garthdeessa Dee-joen varrella. Garthdeen kampukselle valmistui uusia rakennuksia vuonna 2013, ja tarkoitus on siirtää kaikki opetus sinne.
Microsoft Lumia 550
Microsoft Lumia 550 on Microsoft Mobilen valmistama älypuhelin. Sen julkisti Microsoft 6. lokakuuta 2015 julkaisutapahtumassaan.
Microsoft Lumia 640 XL
Microsoft Lumia 640 XL on Microsoft Mobilen maaliskuussa 2015 julkaisema älypuhelin. Puhelimessa on 5,7 tuuman näyttö ja se on saatavilla oranssina, mustana, mattapintaisena syaanina ja valkoisena, sekä kiiltäväpintaisena valkoisena.
Joseph Edward Troy
Joseph Edward Troy (s. 3. syyskuuta 1931 Miramichi) on kanadalainen roomalaiskatolinen piispa. Hänet vihittiin papiksi Bathurstin hiippakuntaan 28. toukokuuta 1959 ja nimitettiin Saint John, New Brunswickin koadjuuttoripiispaksi 1. maaliskuuta 1984. Piispaksi vihkiminen seurasi 22. toukokuuta. Pääkonsekraattorina toimi Arthur Joseph Gilbert, jota avustivat Francis John Spence ja Edgar Godin.
Troysta tuli 2. huhtikuuta 1986 Saint John, New Brunswickin piispa, jona hän toimi, kunnes erosi tehtävistään hiippakunnan johdossa 24. syyskuuta 1997.
Jules Vallès
Louis Joseph Jules Vallès (10. kesäkuuta 1832 Le Puy-en-Velay, Ranska – 14. helmikuuta 1885 Pariisi, Ranska) oli ranskalainen kirjailija ja vallankumouksellinen. Hän avusti useita pariisilaisia lehtiä, muun muassa Le Figaroa, L’Époquea, L’Événementia, La Libertétä. Hän toimi virkamiehenä Seinen prefektuurissa ja julkaisi muutamia lehtiä, jotka toivat hänelle syytteitä, ja hän joutui kaksintaisteluihin. Pariisin piirityksen aikana 1870 hän oli läsnä kaikkialla, kun vallankumous eteni, ja Pariisin kommuunin käynnistäjien joukossa hän oli merkittävällä paikalla kiihotuslehdellään Cri du peuple, mutta kun hallituksen joukot hyökkäsivät toukokuussa 1871, hän pakeni valepuvussa Lontooseen, josta hän kirjoitti nimettömänä artikkeleita ranskalaisiin lehtiin. Armahduksen ansiosta hän pääsi 1880 palaamaan Pariisiin ja herätti 1883 Cri du peuplen henkiin.
Vallès oli vahva ja omaperäinen kirjoittaja mutta kyyninen, katkera ja taipuvainen paradokseihin ja tehontavoitteluun. Hän kirjoitti kuvauksen Les réfractaires (1866) Pariisin "alamaailmasta" sekä omaelämäkerralliset romaanit L’enfant (1879), Le bachelier (1881) ja L’insurgé (1886), jotka ilmestyivät yhteisnimellä Jacques Vingtras.
Giuseppe Molinari
thumb|right|Giuseppe Molinari pienoiskuva Giuseppe Molinari (s. 11. tammikuuta 1938 Scoppito) on italialainen roomalaiskatolinen arkkipiispa. Hänet vihittiin papiksi L'Aquilan arkkihiippakuntaan 29. kesäkuuta 1962 ja nimitettiin Rietin (-S. Salvatore Maggiore) hiippakunnan johtoon 30. syyskuuta 1989. Piispaksi vihkiminen seurasi 8. joulukuuta. Pääkonsekraattorina toimi Mario Peressin, jota avustivat Francesco Amadio ja Cleto Bellucci.
Molinari sai 16. maaliskuuta 1996 nimityksen L'Aquilan koadjuuttoriarkkipiispaksi, ja 6. kesäkuuta 1998 hänestä tuli sen arkkipiispa.
Tuula Pynnä
Tuula Riitta Pynnä (o.s. Rastimo; s. 8. joulukuuta 1958 Turku) on suomalainen juristi. Pynnä on ollut oikeusneuvos ja Suomen korkeimman oikeuden jäsen 1. elokuuta 2012 alkaen. Pynnä valmistui oikeustieteen kandidaatiksi 1981. Hän työskenteli Pirkanmaan käräjäoikeuden tuomarina vuosina 1993–1995 ja hän oli korkeimman hallinto-oikeuden jäsen vuosina 2006–2012.
Críspulo Benítez Fontúrvel
Críspulo Benítez Fontúrvel (25. huhtikuuta 1905 – 1. toukokuuta 1991) oli venezuelalainen roomalaiskatolinen arkkipiispa. Hänet vihittiin papiksi 14. heinäkuuta 1929 ja nimitettiin Barquisimeton piispaksi 21. lokakuuta 1949. Piispaksi vihkiminen seurasi 13. marraskuuta. Pääkonsekraattorina toimi Lucas Guillermo Castillo Hernández, jota avustivat Rafael Ignacio Arias Blanco ja Antonio Ignacio Camargo.
Benítez Fontúrvel sai 30. huhtikuuta 1966 nimityksen Barquisimeton arkkipiispaksi, jona hän toimi, kunnes jäi eläkkeelle 18. lokakuuta 1982. Hän osallistui Vatikaanin toiseen kirkolliskokoukseen.
Mwindo
Mwindo on Kongon demokraattisen tasavallan alueella asuvan nyanga-kansan eepos. Mwindo, tubondojen päällikön Shemwindon poika, omasi profetoimisen lahjan. Lisäksi hän pystyi tuhoamaan pahan ja pystyi liikkumaan maalla, veden ja maan alla sekä ilmassa. Hän osasi jo heti synnyttyään kävellä ja puhua. Shemwindo ei halunnut poikaa, joka saattaisi uhata hänen asemaansa. Hän yritti tappaa Mwindon mutta epäonnistui tämän voimien vuoksi. Eepoksen mukaan Mwindo matkusti manalaan ja taivaaseen omaksuakseen uusia tietoja. Mwindolla oli kärpäslätkä, jossa oli taikavoimia. Kun joku heitti häntä keihäällä, hän pystyi torjumaan sen lätkällään. Mwindo vannoi kostavansa isälleen. Hänen enonsa antoivat hänelle rautahaarniskan, ja yhteisvoimin he tuhosivat Shemwindon kodin ja tappoivat lukuisia ihmisiä. Shemwindo pakeni manalaan, ja Mwindo joutui taistelemaan sen hallitsijaa Muisaa vastaan. Mwindo voitti, Shemwindo antautui ja pyysi anteeksi pojaltaan. He sopivat valtakunnan jakamisesta, ja Mwindo herätti henkiin kaikki tappamansa ihmiset. Mwindo-eepoksen täydelliseen esittämiseen, tavallisesti perinteisissä puvuissa, voi kuulua useita päiviä tanssia, laulua ja lausuntaa.
Microsoft Lumia 650
Microsoft Lumia 650 on Microsoft Mobilen helmikuussa 2016 julkaisema älypuhelin. Puhelimessa on viiden tuuman näyttö ja se on saatavilla valkoisena, sekä mustana.
Vincent Michael Rizzotto
Vincent Michael Rizzotto (9. syyskuuta 1931 Houston – 17. tammikuuta 2021 Houston) oli yhdysvaltalainen roomalaiskatolinen piispa. Hänet vihittiin papiksi Galvestoniin 26. toukokuuta 1956 ja nimitettiin uudelleennimetyn Galveston-Houstonin vihkipiispaksi sekä Lamasban titulaaripiispaksi 22. kesäkuuta 2001. Piispaksi vihkiminen seurasi 31. heinäkuuta. Pääkonsekraattorina toimi Joseph Anthony Fiorenza, jota avustivat Patrick Fernández Flores ja John Edward McCarthy.
Microsoft Lumia 950
Microsoft Lumia 950 on Microsoft Mobilen lokakuussa 2015 julkaisema älypuhelin. Puhelimessa on 5,2 tuuman näyttö ja se on saatavilla valkoisena, sekä mustana.
Tuomo Antila
Tuomo Antila (s. 7. huhtikuuta 1968) on suomalainen juristi. Hän on ollut oikeusneuvos ja Suomen korkeimman oikeuden jäsen 1. syyskuuta 2015 alkaen. Antila valmistui oikeustieteen kandidaatiksi 1991 ja lisensiaatiksi 1998.
Jarmo Littunen
Jarmo Matti Littunen (s. 26. kesäkuuta 1956 Helsinki) on suomalainen juristi. Hän on ollut oikeusneuvos ja Suomen korkeimman oikeuden jäsen 1. elokuuta 2012 alkaen. Littunen valmistui oikeustieteen kandidaatiksi 1980. Hän työskenteli Helsingin käräjäoikeuden käräjätuomarina vuosina 2000–2001.
Ignacy Krzyżanowski
Ignacy Krzyżanowski (24. joulukuuta 1826 Opatów – 10. helmikuuta 1905 Varsova) oli puolalainen pianisti ja säveltäjä.
Krzyżanowski opiskeli pianonsoittoa ja harmoniaa alun perin kotimaassaan. Hän jatkoi opintojaan Pariisin konservatoriossa ja sai oppitunteja myös Frédéric Chopinilta. Chopinin suosituksesta Krzyżanowski lähti vuonna 1848 konserttimatkalle Lontooseen, jossa sai huomattavaa menestystä osakseen. Hän joutui kuitenkin lopulta luopumaan kiertueista silmäsairauden takia. Vuodesta 1850 Krzyżanowski asui Varsovassa, jossa hänestä tuli yksi arvostetuimmista pianonsoiton opettajista. Hänen oppilaidensa joukossa oli Jan Kleczyński.
Krzyżanowski sävelsi laulujen ja kolmen jousisoittimille laaditun nuoruudenteoksen ohella yksinomaan pianomusiikkia, jota julkaistiin enimmäkseen Varsovassa, Saksassa, Italiassa ja Venäjällä. Krzyżanowskin sävellystyylissä oli esillä Chopinin vaikutus.
Vincent Malone
Malone jäi eläkkeelle 26. lokakuuta 2006.
Särkiniemen koulu
Särkiniemen koulu on Kuopion Särkiniemessä toimiva suomenkielinen alakoulu (luokka-asteet 1–4).
Aurinko verkossa
Aurinko verkossa on slovakialaisen Štefan Uherin ohjaama vuonna 1962 ilmestynyt elokuva. Sitä pidetään yhtenä tšekkoslovakialaisen elokuvan uuden aallon ensimmäisistä elokuvista, joka vaikutus myöhempiin 1960-luvun uuden aallon elokuviin on erittäin suuri.
Tuotanto
Tšekkoslovakialaisen elokuvan uutta aaltoa on joskus kutsuttu myös Tšekin elokuvan uudeksi aalloksi. Termi sivuuttaa kuitenkin sen, että osa uuden aallon elokuvan tekijöistä ja elokuvista oli slovakialaisia. Hyvä esimerkki on Štefan Uherin ohjaama Aurinko verkossa, joka sai ensi-iltansa ennen yleensä uuden aallon ensimmäisinä elokuvina pidettyjä Jaromil Jirešin Krikiä (1964), Věra Chytilován Jostakin muusta (1963) ja Milos Formanin Mustaa Pekkaa (1964).
Aurinko verkossa sisältää kaikki elementit, joista tšekkoslovakialaisen elokuvan uusi aalto tunnetaan. Uher käytti nuoria amatöörinäyttelijöitä, jotka hän löysi bratislavalaisen kerrostalon asukkaiden joukosta. Impressionistinen epälineaarinen kerronta keskittyy autenttiseen tunnelmaan ja henkilöiden välisiin jännitteisiin juonen sijasta. Visuaalinen tyyli on runollista ja raikasta. Elokuva kuvattiin pääosin luonnollisessa valossa hyödyntäen dokumenttikuvauksen tekniikoita. Ohjaaja Uher oli opiskellut dokumenttiohjausta.
Useiden muiden uuden aallon elokuvien tavoin myös Aurinko verkossa perustuu kirjalliseen lähteeseen, kolmeen Alfonz Bednárin lyhyeen kertomukseen Fajolov príspevok, Pontónový deň ja Zlatá brána. Elokuva oli Bednárin idea, jota tarjottiin ensin kokeneemmalle ohjaajalle Stanislav Barabášille. Kun tämä kieltäytyi, Uher sai mahdollisuutensa. Hänen ensimmäinen ohjauksensa My z deviatej A (1962) oli käsitellyt 15-vuotiaita koululaisia.
Juoni
Fajolo ja Bela ovat nuori pari. Fajolo lähtee koulun päätyttyä pakolliselle työleirille. Belan koti on dysfunktionaalinen. Hänen isänsä pettää Belan sokeaa äitiä, ja Bela pyörittää perheen kotia yhdessä veljensä Milon kanssa. Työleirille Fajolo tapaa Janan, jonka kanssa aloittaa suhteen. Myös Belalla on suhde Bratislavassa, Peton kanssa. Bela antaa Peton lukea Fajolon hänelle lähettämiä kirjeitä. Sekä Peto että Fajolo ovat yrittäneet vietellä Belaa veteen kiinnitetyllä ponttoonilla. Kun Bela vie äitinsä ja veljensä ponttoonille, se on kuivalla maalla.
Vastaanotto
Tšekkoslovakialainen elokuvayleisö piti Aurinko verkossa -elokuvasta ja sen raikkaasta kerronnasta. Elokuva on edelleen yleisön suosikki. Vieläkin tärkeämpää kuitenkin se, että Uherin elokuva oli erittäin suosittu elokuvantekijöiden ja elokuvaopiskelijoiden keskuudessa. Siitä tuli tyylillinen esikuva tuleville uuden aallon elokuville. Aurinko verkossa oli myös kriitikoiden suosikki. He äänestivät elokuvan vuoden 1962 parhaaksi elokuvaksi Tšekkoslovakiassa. Elokuva kiersi kansainvälisillä festivaaleilla, menestyi ja avasi tien muille uuden aallon elokuville.
Elokuvan merkitys uuden aallon ensimmäisinä tai ensimmäisenä elokuvana hyvin merkittävänä teoksena on kuitenkin usein jäänyt huomioimatta, eivätkä Aurinko verkossa tai Uher ole aina saaneet ansaitsemaansa arvostusta. Varsinkin länsieurooppalainen ja englanninkielinen huomio on usein keskittynyt tšekkiläisiin elokuviin ja ohjaajiin, yleensä Prahan elokuva- ja televisiokoulun FAMUn oppilaisiin. Uherin vaikutus näkyy kuitenkin suoraan esimerkiksi Miloš Formanin elokuvissa. Slovakiassa Uherin elokuva on kuitenkin ollut aina arvostettu. Esimerkiksi maan merkittävin vuosittain jaettava elokuvapalkinto on nimeltään The Sun in a Net -palkinto.
Microsoft Lumia 950 XL
Microsoft Lumia 950 XL on Microsoft Mobilen lokakuussa 2015 julkaisema älypuhelin. Puhelimessa on 5,7 tuuman näyttö ja se oli saatavilla valkoisena, sekä mustana.
Kettulan koulu
Kettulan koulu on Kuopion Kettulanlahdessa toimiva suomenkielinen alakoulu (luokka-asteet 1–6). Vuonna 2020 koulua kävi noin 260 oppilasta. Koulu on hallinnollisesti yhdistetty Kalevalan kouluun vuonna 2016. Kettulan koululle suunnitellaan uutta 300 oppilaan kaksisarjaista koulurakennusta, jonka tavoitteena on valmistua vuonna 2025. Sen rakentaminen aloitetaan vuonna 2024, jos asiat menevät suunnitelmien mukaisesti.
Cassano d’Adda
Cassano d’Adda on kunta Pohjois-Italiassa Milanon metropolikaupungissa Lombardian alueella. Se sijaitsee noin kolmekymmentä kilometriä Milanosta itään Addajoen rannalla. Lisäksi kaupunkia halkoo kaksi kanavaa: Muzzan kanava kulkee Addajoen vieressä joen suuntaisesti ja vuonna 1457 valmistunut Martesanan kanava kulkee Addajoelta Milanoon.
Historia
Kaupungin kirjallinen historia juontaa vuoteen 877, jolloin siitä löytyy ensimmäinen maininta. Tuolloin kaupunki tunnettiin nimellä Cassano. Se sijaitsi strategisesti tärkeällä paikalla, sillä Addajoki oli Milanon herttuakunnan ja Venetsian tasavallan rajajoki, jonka ylitys on johtanut useaan tunnettuun taisteluun. Taisteluita ovat johtaneet vuonna 1158 Fredrik I Barbarossa, vuonna 1259 Ezzelino III da Romano, vuonna 1705 Eugen Savoijilainen ja vuonna 1799 Aleksandr Suvorov.
Nähtävyyksiä
Kaupungin nähtävyyksiä on uusklassinen huvila Villa Borromeo, jota voidaan kutsua kaupungin symboliksi. Toinen merkittävä huvila on Villa Brambilla. Napoléon Bonaparte yöpyi siellä vaimonsa Joséphinen kanssa 15. kesäkuuta 1796. Cassano d’Addan linna sijaitsee kaupungin keskustassa Muzzan kanavan varrella. thumb|left|Villa Borromeo
Neulamäen koulu
Neulamäen koulu on Kuopion Neulamäen kaupunginosassa toimiva suomenkielinen yhtenäiskoulu (luokka-asteet 1–9, lisäksi kymppiluokka).
Koulun Pinokujan puoleisen sisäänkäynnin vieressä on julkisesti esillä kuvanveistäjä Paavo Halosen pronssiteos Nimetön (1986).
Helge Larsson
Helge Teodor Larsson (25. lokakuuta 1916 Tukholma – 19. marraskuuta 1971 Tukholma) oli ruotsalainen ratameloja ja olympiamitalisti. Hän edusti Ruotsia Berliinin kesäolympialaisissa 1936 saavuttaen pronssia 10 000 metrin kajakkikaksikossa parinaan Tage Fahlborg.
Tage Fahlborg
Tage Ragnar Valdemar Fahlborg (24. huhtikuuta 1912 Tukholma – 8. tammikuuta 2005 Tukholma) oli ruotsalainen ratameloja ja olympiamitalisti. Hän edusti Ruotsia Berliinin kesäolympialaisissa 1936 saavuttaen pronssia 10 000 metrin kajakkikaksikossa parinaan Helge Larsson.
Operaatio Polar
Operaatio Polar on kirjailija Ville Kaarnakarin vuonna 2016 ilmestynyt kirja, jonka on kustantanut Minerva Kustannus. Kirja yhdistää faktaa ja fiktiota, mutta on romaanimuotoinen. Kirja on Kaarnakarin viidestoista teos, ja sijoittuu toisen maailmansodan jälkeisiin kylmän sodan alkuvaiheisiin.
Rikkiorakas
Rikkiorakas (Hydnellum geogenium) on nahkaorakkaisiin kuuluva sienilaji. Se on aluksi kirkkaankeltainen, myöhemmin tummuva, sekä jalan että yläpinnan osalta. Laji on hyvin sitkeän säämiskämäinen. Repäistessä sientä mallon pinta saattaa kiillellä. Orat lakin alapinnalla ovat melko pieniä, harmaantuvia. Maku ja haju ovat mietoja. Laji on Suomessa eteläpainotteinen ja uhanalaisena silmälläpidettävä (NT). Se vaikuttaa esiintyvän vain kalkkipitoisilla mailla kosteilla korvilla.
Rikkiorakkaasta ei ole ruokasieneksi. Sitä on käytetty sienivärjäykseen, jossa se antaa eri metallipuretuksilla vihertäviä ja harmaita sävyjä. 250px|right|thumb|alapinnan piikikerrosta
Andrew Jackson (näyttelijä)
Andrew Jackson (s. 11. syyskuuta 1963 Newmarket, Kanada) on kanadalainen näyttelijä. Hän on näytellyt muun muassa televisiosarjoissa Merlinin oppipoika, All My Children, Family Passions ja Tuuli selässäni.
JR 10
JR 10 tarkoittaa seuraavia:
Käärmelahden koulu
Käärmelahden koulu on Kuopion Maaningan Käärmelahden kylässä toimiva suomenkielinen alakoulu (luokka-asteet 1–6). Lukuvuoden 2016–2017 alussa koulua kävi 86 oppilasta.
Uusi koulun ja päiväkodin kokonaisuus valmistui vuonna 2016, pääsuunnittelija arkkitehti Esa Säkkinen, joka toimi myös päärakennesuunnittelijana.
Espresso Logic
Espresso Logic on Chris Rean kolmastoista studioalbumi, joka julkaistiin vuonna 1993. Kappalelista on erilainen Yhdysvaltain julkaisussa, joka sisältää "God’s Great Banana Skin" ja "Miles Is a Cigarette" edelliseltä albumilta God’s Great Banana Skin, ei julkaistu Yhdysvalloissa.
Kappaleet
Kaikki kappaleet kirjoittanut Chris Rea.
Pettinen
Pettinen on muun muassa seuraavien suomalaisten henkilöiden sukunimi:
Jymyjäärä
Jymyjäärä (Spondylis buprestoides) on kookas, kiiltävän musta sarvijäärien heimoon kuuluva kovakuoriaislaji. Aikuisena isohkon ja rotevan jymyjäärän pituus on noin 16-21 millimetriä. Jymyjäärän etuselkä on pyöreähkö, pää leveä ja leuat järeät, tuntosarvet lyhyehköt. Jymyjäärä pystyy puremaan leuoillaan halutessaan ihon läpi. Isäntäpuunaan jymyjäärä käyttää pelkästään mäntyä. Aikuisia jymyjääriä esiintyy etupäässä kuivilla, aurinkoisilla mäntykankailla, metsänreunoissa, hakkuuaukeilla ja myös metsäpaloalueilla. Lajille kelpaa pystyyn kuolleet puut kuin myös hakkuukannot. Jymyjäärä voi iskeytyä melko tuoreisiin männynkantoihin yhdessä ruskojäärän (Arhopalus rusticus) ja mustajäärän (Asemum striatum) kanssa. Aikuiset jymyjäärät ovat liikkeellä heinä-elokuussa. Lajia esiintyy Euroopassa ja Siperiassa aina Japaniin saakka ja Suomessa melko yleisesti etelärannikolta Pohjois-Karjalaan saakka.
Johannes Agricola
pienoiskuva|Johannes Agricola Johannes (Johann) Agricola, (Schnitter/Schneider), (20. huhtikuuta 1494 Eisleben, Saksa – 22. syyskuuta 1566 Berliini, Saksa) oli saksalainen luterilainen teologi, pappi ja reformaattori.
Agricola oli kotoisin Eislebenistä, missä hänen isänsä oli räätäli. Hän pääsi opiskelemaan Wittenbergin yliopistoon, jossa hän pääsi tutustumaan Martin Lutheriin ja Agricolasta tulikin Lutherin työtoveri. Hänestä tuli 1525 Eislebenin koulun rehtori ja Nikolain kirkon saarnaaja. Hän palasi kuitenkin 1536 Witterbergiin jossa hän toimi yliopistossa opettajana. Kuteinkin hän joutui erimielisyyksiin Martin Lutherin ja Fhilipp Melanchtonin kanssa, sillä hän kannatti ja kehitti ns. antinomista näkemystä. Kuitenkin hän joutui luopumaan käsityksestään, joskin vastahakoisesti. Brandenburgin herttua Joakim II nimitti hänet 1540 hovisaarnaajaksi ja Berliinin superintendentiksi. Hän tuki protestantismin leviämistä Brandnburgissa ja hän vaikutti myös kirjailijana. Hän on julkaissut kokoelman saksalaisia sananlaskuja.
Berliinin aikanaan hän vastusti Lutheria ja muita uudistajia, ja myöhemmin hän oli yksi keskeinen henkilö ns. Augsburgin interimin valmistelussa ja toteuttamisessa, mikä oli pääasiassa kompromissi katolisuuden ja uskonpuhdistuksen välillä ja torjui reformaation pääperiaatteet. Hän kuoli syyskuussa 1566.
Häntä pidetään myös virren ”Ich ruf zu dir, Herr Jesu Christ” kirjoittajana, joskin asiasta ei ole varmuutta. Virttä on Johann Sebastian Bach käyttänyt kantaateissaan BWV 177 ja BWV 185. Virsi on Suomen evankelis-luterilaisen kirkon virsikirjassa virsi 346 "Mä huudan, Kristus, sinua" (Suom. Hemminki Maskulainen virsikirjaan 1605. Uud. Julius Krohn 1880, Virsikirjakomitea 1984) ja Ruotsin kirkon virsikirjassa virsi 564 "Nyt huudan, Kristus, sinua" (Uud. Pekka Kivekäs 1998, 2000). Virren teksti ja sävelmä ovat tulleet Ruotsiin ja sitä kautta Suomeen mahdollisesti tanskankielisen käännöksen kautta. Virren sävelmä on saksalainen, julkaistu Wittenbergissä 1526/1533.
Johannes Agricola ei ollut sukua Mikael Agricolalle.
Jalkapallon maailmanmestaruuskilpailut 2018 – Lohko H
Jalkapallon maailmanmestaruuskilpailujen 2018 H-lohkon ottelut pelataan 19.–28. kesäkuuta 2018. Lohkon kaksi parasta etenee neljännesvälieriin.
Pyörön koulu
Pyörön koulu on Kuopion Petosen suuralueen keskustassa (Litmasen kaupunginosassa) toimiva suomenkielinen yhtenäiskoulu (luokka-asteet 1–9). Pyörön alakoulua (Ala-Pyörö) kävi 463 oppilasta ja yläkoulua eli luokka-asteet 7–9 käsittävää Ylä-Pyöröä 489 oppilasta.
Dino Crisis (pelisarja)
Dino Crisis on Capcomin julkaisema videopelisarja. Sarjan on suunnitellut Shinji Mikami.
Per Adam Wallmark
Per Adam Wallmark (1778–1858) oli ruotsalainen kirjailija. Hän oli vuodesta 1803 Kuninkaallisen kirjaston amanuenssi, vuosina 1811–1843 kuninkaallisen kirjaston kirjastonhoitaja ja sai 1805 tehtäväkseen valvoa valtakunnan kirjakauppaa ja kirjapainoja. Hän sai 1819 kanslianeuvoksen arvon.